2003/235/EY: Komission päätös, tehty 3 päivänä huhtikuuta 2003, luettelosta kolmansista maista, joista jäsenmaat sallivat tiettyjen neuvoston direktiivissä 92/118/ETY tarkoitettujen tuotteiden tuonnin, tehdyn päätöksen 94/278/EY muuttamisesta sammakonreisien Egyptistä tuonnin osalta (ETA:n kannalta merkityksellinen teksti) (tiedoksiannettu numerolla K(2003) 1093)



Virallinen lehti nro L 087 , 04/04/2003 s. 0010 - 0011



Komission päätös, tehty 3 päivänä huhtikuuta 2003, luettelosta kolmansista maista, joista jäsenmaat sallivat tiettyjen neuvoston direktiivissä 92/118/ETY tarkoitettujen tuotteiden tuonnin, tehdyn päätöksen 94/278/EY muuttamisesta sammakonreisien Egyptistä tuonnin osalta (tiedoksiannettu numerolla K(2003) 1093) (ETA:n kannalta merkityksellinen teksti) (2003/235/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY(1), sellaisena kuin se on viimeksi muutettuna komission päätöksellä 2001/7/EY(2), ja erityisesti sen 10 artiklan, sekä katsoo seuraavaa: (1) Luettelosta kolmansista maista, joista jäsenmaat sallivat tiettyjen neuvoston direktiivissä 92/118/ETY tarkoitettujen tuotteiden tuonnin, 18 päivänä maaliskuuta 1994 tehdyssä komission päätöksessä 94/278/EY(3) vahvistetaan luettelo kolmansista maista, joista jäsenvaltiot sallivat ihmisravinnoksi tarkoitettujen sammakonreisien tuonnin. Mainittua päätöstä muutettiin komission päätöksellä 95/134/EY(4) Egyptin lisäämiseksi edellä mainittuun luetteloon. (2) Päätöksen 94/278/EY viimeisimmässä, komission päätöksellä 2002/574/EY(5) tehdyssä muutoksessa Egypti ei kuitenkaan ole niiden kolmansien maiden luettelossa, joista jäsenvaltiot sallivat ihmisravinnoksi tarkoitettujen sammakonreisien tuonnin. (3) Sen vuoksi on tarpeen muuttaa päätös 94/278/EY, jotta Egypti voitaisiin kirjata uudelleen luetteloon; on myös aiheellista ajanmukaistaa ja kodifioida tähän päätökseen luettelo niistä kolmansista maista, joista jäsenvaltiot sallivat ihmisravinnoksi tarkoitettujen sammakonreisien tuonnin. (4) Jotta kauppa ei tarpeettomasti keskeytyisi, tätä päätöstä on aiheellista soveltaa kolmannesta päivästä sen jälkeen, kun se on julkaistu Euroopan unionin virallisessa lehdessä. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT SEURAAVAN PÄÄTÖKSEN: 1 artikla Korvataan päätöksen 94/278/EY liitteessä oleva osa XII tämän päätöksen liitteessä olevalla tekstillä. 2 artikla Tätä päätöstä sovelletaan 7 päivästä huhtikuuta 2003. 3 artikla Tämä päätös on osoitettu kaikille jäsenvaltioille. Tehty Brysselissä 3 päivänä huhtikuuta 2003. Komission puolesta David Byrne Komission jäsen (1) EYVL L 62, 15.3.1993, s. 49. (2) EYVL L 2, 5.1.2001, s. 27. (3) EYVL L 120, 11.5.1994, s. 44. (4) EYVL L 89, 21.4.1995, s. 44. (5) EYVL L 181, 11.7.2002, s. 23. LIITE "XII OSA Luettelo kolmansista maista, joista jäsenvaltioiden on sallittava ihmisravinnoksi tarkoitettujen sammakonreisien tuonti Kaikki päätöksen 97/296/EY liitteessä mainitut maat sekä lisäksi seuraavat maat: (BA) Bosnia ja Hertsegovina (EG) Egypti (HU) Unkari (MK(1)) Entinen Jugoslavian tasavalta Makedonia" (1) Väliaikainen koodi, joka ei vaikuta maan lopulliseen, Yhdistyneissä Kansakunnissa meneillään olevien neuvottelujen päätteeksi annettavaan nimeen.